रवि किशन बोले- इसी वजह से हाथ से निकली गैंग्स ऑफ वासेपुर..कौन लाता 25 लीटर दूध
Aap Ki Adala Update; Bhojpuri superstar and BJP MP Ravi Kishan On Gangs of Wasseypur  भोजपुरी फिल्मों के सुपरस्टार और सांसद रवि किशन ने कहा है कि डिमांडिग नेचर की वजह से उनके हाथ से गैंग्स ऑफ वासेपुर जैसी फिल्म हाथ से निकल गई थी।
भोजपुरी फिल्मों के सुपरस्टार और सांसद रवि किशन ने कहा है कि डिमांडिंग नेचर की वजह से उनके हाथ से गैंग्स ऑफ वासेपुर जैसी फिल्म हाथ से निकल गई थी। दरअसल रवि के बारे में एक बात कही जाती थी कि वो फिल्म के सेट पर नहाने के लिए 25 लीटर दूध और सोने के लिए गुलाब का बिस्तर मांगते थे।
इसी वजह से मेकर्स उनके साथ काम करने से बचते थे। इस पर बात करते हुए रवि ने कहा शुरुआती दौर में वो थोड़े अहंकारी हो गए थे लेकिन समय के साथ उन्होंने अपने आप को बदल लिया।
नया-नया सुपरस्टार बना तो पागल हो गया था- रवि
रवि किशन शुक्ला यूं तो भोजपुरी के सुपरस्टार कहे जाते हैं, लेकिन अन्य भाषाओं में भी उन्होंने अपने एक्टिंग को लोहा मनवाया है। हिंदी और साउथ सिनेमा में भी उन्होंने काफी ज्यादा काम किया है। हाल ही में वो आप की अदालत में शामिल हुए थे। इस दौरान उनसे पूछा गया कि उनके बारे में अफवाह उड़ती थी कि वो किसी फिल्म में काम करने से पहले काफी शर्ते रखते हैं।
इसके जवाब में उन्होंने कहा, 'मैं जब नया-नया सुपरस्टार बना था तो उस वक्त थोड़ा पागल हो गया था। हर जगह से पैसे बरस रहे थे, जहां जा रहा था लोग फोटो ले रहे थे। मैं बॉम्बे की मायानगरी में बिल्कुल खो गया था।'
'मैं दूध से नहाता, गुलाब के बेड पर सोता था'
रवि ने आगे कहा, 'मैं दूध से नहाने लगा था साथ ही गुलाब की पंखुड़ियों पर सोता था। मुझे लगता था कि एक्टर के लिए ये सब करना जरूरी होता है। लोग जब आपको अल पचीनो और रॉबर्ट डी नीरो की फिल्म दिखाने लगते हैं, और बोलते हैं कि ये एक्टर्स ऐसा करते हैं तो तुम भी करो।
मुझे गॉडफादर 500 बार दिखाया गया। मैं ठहरा देशी एक्टर, ये सब देखने के बाद मैंने भी माहौल बनाने के लिए ये सब नाटक करना शुरू कर दिया। मुझे लगता था कि अगर मैं दूध से नहाऊंगा तो चर्चा होगी कि ये एक्टर दूध से नहाता है।
मेकर्स ने कहा- कौन लाएगा इसके लिए 25 लीटर दूध
रवि ने बताया कि उनके इसी नेचर की वजह से उन्हें गैग्स ऑफ वासेपुर से हाथ धोना पड़ा था। बात को बढ़ाते हुए उन्होंने आगे कहा, 'गैंग्स ऑफ वासेपुर फिल्म में मुझे नहीं लिया गया।
मेकर्स ने कहा कि कौन लाएगा इसके लिए 25 लीटर दूध, कौन नहलाएगा इसे। इससे अच्छा लेते ही नहीं हैं। सोचिए इससे मेरा कितना नुकसान हुआ। अचानक जब आप फकीरियत से आएं और कुछ बड़ा पा लेते हो तो उस चकाचौंध में कुछ वक्त के लिए बिल्कुल गायब हो जाते हो। आगे चलकर मैंने अपनी इस आदत में बदलाव किया।
बिग बॉस से निकलने के बाद आया बदलाव
रवि ने आगे कहा कि बिग बॉस से निकलने के बाद वो बिल्कुल नॉर्मल हो गए थे। उनकी पत्नी प्रीति ने उन्हें समझाया कि अब समय आ गया कि उन्हें अपने आप से बाहर निकलना चाहिए। रवि किशन भले ही अनुराग की गैंग्स ऑफ वासेपुर का हिस्सा नहीं बन पाए लेकिन आगे चलकर उन्होंने अनुराग की ही डायरेक्शन वाली फिल्म मुक्काबाज में काम किया।
भोजपुरी में कमेंट्री कर लोगों का किया मनोरंजन
IPL 2023 की शुरुआत हो चुकी है। इस बार IPL को दर्शक कई भाषाओं में सुन सकते हैं। कल हुए मैच में रवि किशन भोजपुरी में कमेंट्री करते नजर आए। इस दौरान उनके भोजपुरिया अंदाज को फैंस ने काफी पसंद किया। पहली बार ऐसा हुआ है कि किसी क्रिकेट मैच की कमेंट्री भोजपुरी भाषा में हो रही हो। इस नई पहल को क्रिकेट फैंस काफी पसंद कर रहे हैं।
रवि किशन भी हो चुके हैं कॉस्टिंग कॉउच का शिकार
रवि किशन ने ये भी बताया है कि स्ट्रगल के दिनों में उन्होंने कास्टिंग काउच का सामना किया था। फिल्म में काम देने के लिए एक महिला ने उन्हें देर रात अपने घर बुलाया था, लेकिन अपनी सूझबूझ के साथ वो किसी तरह उस सिचुएशन से बच निकले थे। पूरी खबर पढ़ें